в рамките на 3 часа преди разчетното време на излитане.
 MET.OR.235 Летищни предупреждения и предупреждения и сигнали за срез на вятъра
 Летищната метеорологична служба:
 а)
 предоставя летищна предупредителна информация;
 б)
 изготвя предупреждения за срез на вятъра за летищата, на които той се счита за важен фактор, съгласно местните договорености със съответния орган за ОВД и съответните оператори;
 в)
 на летища, където срезът на вятъра се установява чрез автоматични наземни системи за дистанционно наблюдение или откриване — издава сигнали за срез на вятъра, генерирани от тези системи;
 г)
 отменя предупреждения, когато условията вече не се наблюдават или повече не се очакват на летището.
 MET.OR.240 Информация, предназначена за оператори или за полетни екипажи
 а)
 Летищната метеорологична служба предоставя на операторите и членовете на полетни екипажи:
 (1)
 прогнози, произхождащи от ССЗП, за елементите, изброени в точка MET.OR.275, буква а), точки 1 и 2;
 (2)
 сведения в кодова форма METAR или SPECI, включително прогнози TREND, TAF или изменена TAF за летищата за излитане и за планирано кацане, както и за резервните летища за излитане, по маршрута и на летището за кацане;
 (3)
 летищни прогнози за излитане;
 (4)
 информация SIGMET и специални доклади от ВС, които са от значение за целия маршрут;
 (5)
 консултативна информация от значение за целия маршрут относно вулканична пепел и тропични циклони;
 (6)
 зонални прогнози за полети на малки височини във форма на карти, изготвени в помощ на издаването на съобщение AIRMET, и съобщение AIRMET за полети на малки височини — от значение за целия маршрут;
 (7)
 летищни предупреждения за местното летище;
 (8)
 изображения, получени от метеорологични спътници;
 (9)
 информация от наземни метеорологични радари.
 б)
 Винаги когато метеорологичната информация, която трябва да бъде включена в полетната документация, се различава съществено от тази, предоставена за планирането на полетите, летищната метеорологична служба:
 (1)
 незабавно уведомява съответния оператор или полетен екипаж;
 (2)
 предоставя, ако е възможно, коригираната метеорологична информация съгласно договореностите с оператора.
 MET.OR.242 Информация, която се предоставя на органите за обслужване на въздушното движение
 а)
 Летищната метеорологична служба предоставя при необходимост на съответната летищна контролна кула:
 (1)
 локални редовни и специални сведения, сведения METAR и прогнози TAF и TREND, както и изменения в тях;
 (2)
 информация SIGMET и AIRMET, предупреждения и сигнали за срез на вятъра, и летищни предупреждения;
 (3)
 всякаква допълнителна метеорологична информация, договорена на местно равнище, като например прогнози за приземния вятър с оглед определяне на възможните промени във връзка с ползването на пистата за излитане и кацане;
 (4)
 получената информация относно облак от вулканична пепел, за което все още не е издадена информация SIGMET, както е договорено между летищната метеорологична служба и съответната летищна контролна кула;
 (5)
 получената информация относно вулканична дейност, предхождаща изригване, и/или относно вулканично изригване, както е договорено между летищната метеорологична служба и съответната летищна контролна кула.
 б)
 Летищната метеорологична служба предоставя на съответния орган за контрол на подхода:
 (1)
 локални редовни и специални сведения, сведения METAR и прогнози TAF и TREND, както и изменения в тях;
 (2)
 информация SIGMET и AIRMET, предупреждения и сигнали за срез на вятъра, както и специални доклади от ВС и летищни